31995R0838
L 085/1
JURNALUL OFÍCIAL AL UNIUNII EUROPENE
REGULAMENTUL (CE, EURATOM, CECO) NR. 838/95 AL CONSILIULUI
din 10 aprilie 1995
de modificare a Regulamentului (CECO, CEE, Euratom) nr. 1826/69 de stabilire a formatului permiselor de liberă trecere eliberate membrilor și agenților instituțiilor
CONSILIUL UNIUNII EUROPENE,
având în vedere articolul 7 alineatul (1) din Protocolul privind privilegiile și imunitățile Comunităților Europene, anexat la Tratatul de instituire a unui Consiliu unic și a unei Comisii unice a Comunităților Europene,
întrucât, în temeiul Regulamentului (CECO, CEE, Euratom) nr. 1826/69 (1), permisele de liberă trecere eliberate membrilor și agenților instituțiilor sunt întocmite în nouă limbi,
întrucât, în urma extinderii Uniunii Europene, permisele de liberă trecere ar trebui întocmite în unsprezece limbi și, în consecință, modelul permiselor de liberă trecere anexat regulamentului menționat ar trebui adaptat,
ADOPTĂ PREZENTUL REGULAMENT:
Articolul 1
Anexa la Regulamentul (CECO, CEE, Euratom) nr. 1826/69 se înlocuiește cu textul prevăzut în anexa la prezentul regulament.
Articolul 2
Permisele de liberă trecere a căror valabilitate nu a expirat rămân valabile până la eliberarea unui permis de liberă trecere conform modelului stabilit conform prezentului regulament.
Articolul 3
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 10 aprilie 1995.